open-index/open-wikipedia-markdown huggingface dataset:
וואקלאו

**וואקלאו** (שם מדעי: *Wakaleo*; מילולית מאבוריג'ינית: "אריה קטן") הוא סוג של כיסאי טורף נכחד, אשר השתייך למשפחת אריות כיס שבסדרת הקנגוראים. יונק זה היה קרובו הקטן והמוקדם של אריה הכיס - גדול היונקים הטורפים האוסטרלים. הוא הוגדר ב-1974 בידי החוקרים ויליאם א. קלמנס  ומייקל פלין (Michael Plane) ונכללו בו 5 מינים. הוא התגלה בשטחי הטריטוריה הצפונית ואוסטרליה הדרומית, באוסטרליה וחי בתקופת המיוקן שלפני 16 עד 10 מיליון שנה.

הוואקלאו היה טורף בינוני בגובה 40 סנטימטרים ובמשקל של 30 עד 56 קילוגרם שדמה במראהו לאריה הכיס והיה בעל קשר רחוק לוומבטיים. מבנה שיניו גם מזכיר שיניים של וומבט ואף על פי שהיה מיועד לחיתוך ושיסוע טרף כשהשיניים הטוחנות שלו היו בעלות כתרים גבוהים וכמה מהמלתעות היו חסרות. הגולגולת הייתה מעט יותר ארוכה מזו של אריה הכיס, אך דמתה לו מאוד. יונק זה היה בעל עוצמת נשיכה גבוהה בכוח של 139 ניוטון, כך שהגיע לעוצמת נשיכה של זאב מצוי, ולא לעוצמה חזקה כמו של אריה הכיס. עם זאת הוא היה יכול עדיין להרוג איתה בעלי חיים שהיו גדולים ממנו.

ככל הנראה הוא חי ביערות וערבות ברחבי אוסטרליה שם אולי ניזון מקנגורים קטנים וכיסאים נוספים וכן מיצורים קטנים יותר. אולי הוא ניזון גם מפגרים. הוא נכחד עם סוף המיוקן והוחלף בקרובו הגדול, אריה הכיס.

## קישורים חיצוניים

קטגוריה:אריות כיס
קטגוריה:יונקי כיס שחיו בנאוגן
קטגוריה:מגה-פאונה של הנאוגן באוסטרליה
קטגוריה:מאובני טקסונים שתוארו ב-1974
ההרפתקה הגדולה של קליפורד

**ההרפתקה הגדולה של קליפורד** (באנגלית: **Clifford's Really Big Movie**; בתרגום חופשי: **הסרט הגדול של קליפורד**) הוא סרט אנימציה אמריקאי משנת 2004, המבוסס על סדרת האנימציה וסדרת ספרי הילדים קליפורד הכלב האדום.

## תקציר העלילה
קליפורד, קלאו וטיבון מצטרפים אל חבורת החיות המופלאה של לארי, חיות קרקס כושלות והמנהל על מנת להצליח בהופעה ולעזור למשפחתו של קליפורד לזכות בחטיף שהוא אוהב. בזכותו של קליפורד, לארי והחיות מקבלים ביטחון עצמי ומצליחים בהופעה.

## מדבבים
*ג'ון ריטר - קליפורד
*ויין בריידי - שאקלפורד
*גריי דלייל - אמילי אליזבת' הווארד / קרוליין הווארד
*ג'נה אלפמן - דורותי
*ג'ון גודמן - ג'ורג' וולפסבוטום
*ג'אדג' ריינהולד - לארי
*ג'ס הארנל - דירק
*קל מיטשל - טי-בון
*ניק ג'יימסון - שריף לואיס
*קת' סוסי - מדיסון וולפסבוטום
*אורן ויליאמס - צ'רלי
*קרי סאמר - קלאו / גברת דילר
*וילמר ולדראמה - רודריגו
*קאם קלארק - מארק הווארד
*ארל בון - הוראס בליקמן

### מדבבים בעברית
*עפרון אטקין - קליפורד / פיטי / דייג
*אור אזולאי - אמילי / מנחת מופע
*גיורא קנת - טיבון
*אורלי קטן - קליאו / צ'רלי / דמויות שונות
*מיכל צפיר - גברת וילר / ג'טה / דורותי / מדיסון
*דור צויגנבום - לארי
*מיכה אוזין סליאן - דירק / ג'ורג' / דמויות שונות
*צביקה שוורצברג - שאקלפורד / שדרן רדיו
*הגר ריש - אמא של אמילי / רודריגו
*קובי אשל - אבא של אמילי / הוראס / מנחה מופע / דמויות שונות

## קישורים חיצוניים

* 

קטגוריה:סרטי 2004
קטגוריה:סרטים מצוירים
קטגוריה:סרטים על כלבים
קטגוריה:סרטי הרפתקאות אמריקאיים
קטגוריה:סרטי הנפשה אמריקאיים
קטגוריה:סרטים מבוססי סדרות טלוויזיה
קטגוריה:סרטי קומדיה מונפשים
קטגוריה:סרטי אנימציה של האחים וורנר
קטגוריה:סרטים מבוססי ספרים
קטגוריה:קליפורד
קטגוריה:סרטי אנימציה על ידידות
יחסי יוון – מקדוניה הצפונית

**יחסי יוון–מקדוניה הצפונית** מתייחסים ליחסים הדו-צדדיים בין הרפובליקה ההלנית לרפובליקה של מקדוניה הצפונית.

## היסטוריה
[250px|ממוזער|החתימה על הסכם פרספה, יוני 2018. עומדים מאחור: [ראש ממשלת יוון אלכסיס ציפראס (מימין) וראש ממשלת צפון מקדוניה זוראן זאאב. חותמים: שר החוץ היווני ניקוס קוציאס ושר החוץ המקדוני ניקולה דימיטרוב]]
מאז שהתנתקה מקדוניה מיוגוסלביה בשנת 1991, יוון סירבה להכיר בשמה. מקור המחלוקת השמות מצוי בעובדה ש"מקדוניה" במקור, היא חבל ארץ גדול יותר, שרוב שטחו ביוון, וממנו יצא אלכסנדר מוקדון לכיבושיו. היוונים תבעו את זכותם על השם מקדוניה עקב השתייכותה של מקדוניה הקדומה לתרבות ההלניסטית.

השם הזמני **הרפובליקה היוגוסלבית לשעבר של מקדוניה** שימש אותה ביחסים עם יוון בין 1991 ל-2019. כל המדינות החברות באו"ם הסכימו לקבל כל הסכם סופי הנובע ממשא ומתן בין שתי המדינות. המחלוקת לא מנעה משתי המדינות ליהנות מקשרים מסחריים קרובים ורמות השקעה (בעיקר מיוון), אך היא עוררה דיון פוליטי ואקדמי רב בשני הצדדים.
ב-13 בספטמבר 1995 חתמו שתי המדינות על הסכם הביניים, לפיו יוון הכירה ברפובליקה של מקדוניה תחת שמה הזמני. המשא ומתן שמטרתו ליישב את המחלוקת נמשך לסירוגין בין השנים 1995–2018. בלחץ יווני, האיחוד האירופי ונאט"ו סיכמו כי על מנת שרפובליקת מקדוניה תקבל הזמנה להצטרף למוסדות אלה, צריך היה לפתור את מחלוקת השם תחילה. זה הביא לתיק בבית הדין הבינלאומי לצדק נגד יוון בגין הפרה של הסכם הביניים.

בהתקוממות 2001 ברפובליקה של מקדוניה, שלחה יוון כוחות שמירת שלום יחד עם חברים אחרים מנאט"ו והאיחוד האירופי. בנוסף, יוון תרמה לרפובליקת מקדוניה 10 APC ליאונידס -2.

ב-4 באוקטובר 2012, שר החוץ היווני דימיטריס אברמופולוס שלח מזכר הבנות לשר החוץ של הרפובליקה של מקדוניה, ניקולה פופוסקי.

ב-12 ביוני 2018, יוון הסכימה להכיר בשכנתה כרפובליקה של מקדוניה הצפונית, מהלך שהרפובליקה של מקדוניה בירכה עליו, וב-17 ביוני 2018 חתמו שני ראשי הממשלה (אלכסיס ציפראס וזוראן זאאב) על הסכם פרספה  שסיים את מחלוקת השמות. ההסכם היה נתון למשאל עם לאומי שהתקיים ברפובליקה של מקדוניה ב-30 בספטמבר 2018, שאישר את ההסכם ושינה את שמה ל"מקדוניה הצפונית".

בשנת 2019 בפורום הכלכלה של דלפי, אלכסיס ציפראס הודיע גם על כוונתן של שתי המדינות להקים מועצת שיתוף פעולה עליונה.

לפני שנת 2019 הקימה יוון משלחת בסקופיה, ומשרד לעניינים קונסולריים, כלכליים ומסחריים בביטולה. באופן דומה, מקדוניה הצפונית החזיקה משלחת באתונה ומשרד לעניינים קונסולריים, כלכליים ומסחריים בסלוניקי. עם זאת, מאז מאי 2019, החליפו שתי המדינות כתבי אמנה ששדרגו את המשלחות והמשרדים הקונסולריים שלהם לשגרירויות וקונסוליות כלליות, כתוצאה מהסכם פרספה.

## נציגויות דיפלומטיות
יוון מחזיקה במקדוניה הצפונית שגרירות בסקופיה וקונסוליה כללית בביטולה. מאידך, מקדוניה הצפונית מחזיקה ביוון שגרירות באתונה וקונסוליה כללית בסלוניקי.

## קישורים חיצוניים

## הערות שוליים

*
The Best Damn Tour: Live in Toronto

***The Best Damn Tour: Live in Toronto*** הוא אלבום וידאו של הזמרת-יוצרת הקנדית אבריל לאבין. אלבום הווידאו יצא לאור ב-5 בספטמבר 2008, על ידי חברת התקליטים האמריקאית תקליטי RCA. האלבום מכיל הופעה של הזמרת בטורונטו מתוך סיבוב ההופעות שלה "The Best Damn Tour" אשר היה נועד לקדם את אלבומה השלישי.

בארצות הברית בנוסף לגרסה הרגילה של האלבום יצא לאור גם גרסה "נקייה" שבה מצונזרות מילים בוטות.

## רשימת רצועות
**DVD**
#"Girlfriend"
#"I Can Do Better"
#"Complicated"
#"My Happy Ending"
#"I'm with You"
#"I Always Get What I Want"
#"Best Damn Dance Break"
#"When You're Gone"
#"Innocence"
#"Don't Tell Me"
#"Hot"
#"Losing Grip"
#"Bad Reputation Video Montage" (גרסת כיסוי לשירה של ג'ואן ג'ט)
#"Everything Back But You"
#"Avril on Drums"
#*"Runaway"
#*"Hey Mickey" (גרסת כיסוי לשירה של טוני בסיל)
#"The Best Damn Thing"
#"I Don't Have to Try"
#"He Wasn't"
הדרן:

"Girlfriend" (רמיקס)
"Sk8er Boi"


## קישורים חיצוניים

## הערות שוליים

קטגוריה:אלבומי וידאו מ-2008
קטגוריה:אלבומי אבריל לאבין
קטגוריה:אלבומי וידאו באנגלית
קטגוריה:אלבומי פופ-פאנק
קטגוריה:אלבומי רוק אלטרנטיבי
קטגוריה:אלבומי חברת RCA רקורדס
יחסי יוון – ניו זילנד

**יחסי יוון–ניו זילנד** הם יחסי החוץ בין יוון לניו זילנד. יוון מוסמכת לניו זילנד משגרירותה בקנברה, אוסטרליה. לניו זילנד יש שגריר שאינו תושב ברומא, איטליה.

## היסטוריה
לאחר שבמהלך מלחמת העולם השנייה, כוחות ניו זילנד נלחמו לצד היוונים ביוון ובכרתים, יוון מקיימת מערכת יחסים מיוחדת עם ניו זילנד. כוח מצומצם המורכב מכוחות של ניו זילנד, אוסטרליה, בריטניה ויוון, נלחמו כדי להגן על האי מפני פלישה. הפלישה לכרתים על ידי צנחנים גרמנים החלה ב-20 במאי 1941, והסתיימה שבעה ימים לאחר מכן עם פינוי 16,500 חיילי חבר העמים. ההפסדים של בעלות הברית בקרב על כרתים היו 15,743 נפגעים. הנפגעים ניו זילנדים כללו 671 הרוגים ו-967 פצועים, ואילו 2,180 נלקחו בשבי. קרב כרתים מוזכר מדי שנה בכרתים וגם בניו זילנד. ראש ממשלת ניו זילנד הלן קלארק הובילה משלחת גדולה מניו זילנד לכרתים במאי 2001, כדי להשתתף במלאת 60 שנה לקרב. שר החוץ, פיל גוף, השתתף בחגיגות יום השנה במאי 2003 ואנט קינג במאי 2006. אחרי המלחמה הגיע גל צנוע של הגירה יוונית לניו זילנד. במפקד שנערך ב-2006 2,547 אנשים זיהו עצמם כיוונים. הסכם ביטוח לאומי דו צדדי נכנס לתוקף ב-1 באפריל 1994.

במאי 2007 אירחה ניו זילנד את ראש ממשלת יוון קוסטס קרמנליס לביקור קצר - הראשון שנערך על ידי ראש ממשלת יוון בניו זילנד.

כחלק ממאמץ לפרוס מחדש את המשאבים באירופה, סגרה ניו זילנד את שגרירותה באתונה בשנת 1991, ומאז היא מיוצגת ביוון דרך שגרירותה ברומא שהוסמכה בהתאם. עם זאת, היא עדיין שומרת על קונסוליית כבוד באתונה. יוון מחזיקה בניו זילנד קונסוליות של כבוד באוקלנד ובוולינגטון. שגרירות יוון בוולינגטון נפתחה בשנת 1999 ונסגרה בשנת 2015, בעקבות משבר החוב הממשלתי ביוון.

## יחסים
המצב השורר ביחסים הפוליטיים בין יוון לניו זילנד הודגם בשנת 2002 בביקורו של נשיא הרפובליקה ההלנית בוולינגטון, אשר אישר את מצב היחסים המצוינים בין המדינות.

ניו זילנד ויוון נמצאים בשלבים האחרונים של חתימת אשרת עבודה וחופשה בין שתי המדינות.

### הסכם ביטוח לאומי
הסכם הביטוח הלאומי בין ממשלות ניו זילנד ויוון מאפשר לתושבים לשעבר באחת המדינות גישה להטבות ופנסיות מסוימות במסגרת מערכת הביטוח הלאומי של המדינה השנייה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הפיליפינים–תאילנד

**יחסי הפיליפינים–תאילנד** הם היחסים הדו-צדדיים שבין הפיליפינים לבין תאילנד. שתי המדינות ייסדו יחסים דיפלומטיים ב-14 בינואר 1949. תאילנד היא אחת משותפות הסחר המרכזיות של הפיליפינים, בעיקר בענף האורז.

לפיליפינים שגרירות בבנגקוק, ואילו לתאילנד שגרירות במנילה.

## היסטוריה
[250px|ממוזער|תאילנדי (סיאמי באותה עת) מבקר בפיליפינים, [קודקס הבוקסרים]]
ראשית היחסים בין שתי המדינות נמצאת במאה ה-13 בהקשר הסחר הימי שבדרום-מזרח אסיה. ממצאים ארכאולוגיים מצביעים על כך שלא רק שהתקיימו קשרי מסחר ותרבות, אלא שגם הייתה הכרה במעמד הפוליטי של הישויות שהתקיימו. סיאם על ממלכותיה השונות והפיליפינים והראג'ות בשטחה. עדויות לקשרי המסחר נמצאו בדמות סחורות קרמיקה מסוחותאי וסוונוואק באזור לוזון וויסאיאס. עיקר הסחורות שנמצאו בפיליפינים מהמאה ה-13 משויכת בעיקר לסיאם. ב-1586, מספר עשורים לאחר שספרד יצרה את דריסת הרגל שלה במדינה, סיאם הוזכרה כיעד אפשרי להתרחבות כתולדה של אינטרסים מסחריים ומדיניים. בשנה זו נוצר גם הקשר הראשון בין תאילנד לספרד. קשרי הסחר בין הפיליפינים לסיאם שובשו כשספרד החלה לתת עדיפות לקשרים בין הארכיפלג לבין אמריקה וחצי האי האיברי.

בסוף המאה ה-19 עברו הפיליפינים לשליטת ארצות הברית. במהלך תקופת השלטון האמריקאי, היחסים בין סיאם לפיליפינים נותרו מוגבלים למסחר, קשרים קונסולריים וקבלת סטודנטים תאילנדים ללימודים במושבה האמריקאית. בתקופה זו ייבוא האורז לפיליפינים מתאילנד היה המשמעותי ביותר ביחסי המסחר, לעומת תאילנד שייבאה אבאקה מהפיליפינים. ב-1926 החלו אוניברסיטאות ומכללות פיליפיניות לקבל סטודנטים תאילנדים ללימודים במדינה.

ב-14 ביוני 1949, כשלוש שנים לאחר עצמאות הפיליפינים, כוננו שתי המדינות את היחסים הדיפלומטיים ביניהן.

במהלך תקופות מאוחרות יותר, ובהן שלטונו של פרדיננד מרקוס בפיליפינים וכל כהונתה של נשיאת הפיליפינים קורסון אקינו בין השנים 1986–1992, היחסים בין המדינות הוזנחו בשל משבר כלכלי והמצב הפוליטי בפיליפינים. לאחר מכן חל שיפור ביחסים בין המדינות. בשנת 2017 נפגשו נשיא הפיליפינים רודריגו דוטרטה וראש ממשלת תאילנד פריות צ'אן-אוצ'ה במהלך ביקור רשמי של דוטרטה בתאילנד.

## מסחר
בין שתי המדינות התעוררה מחלוקת באשר למיסוי יצואניות הסיגריות של הפיליפינים בעת שהיא עושה עסקים עם תאילנד. הנושא הועלה לדיון בארגון הסחר העולמי, כשב-2008 עלה הנושא לדיון בארגון לאחר שהפיליפינים האשימה את תאילנד בהפרת כללי המכסים של הארגון על ידי הטלת מיסים מפלים לכאורה על ייצוא סיגריות פיליפ מוריס. תאילנד מצידה טענה כי ערך הסחורות הוצהר כנמוך מכפי שאכן היה. שלוש החלטות של הארגון הוכרעו לטובת הפיליפינים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בודסלב

**בּוּדסְלַב** (בבלארוסית: **Будслаў**, בּוּדסְלַאוּ; בפולנית: **Budsław**; ברוסית: **Будслав**) היא עיירה בראיון מיאדזייל, במחוז מינסק שבבלארוס. קהילה יהודית התקיימה בעיירה במחצית השנייה של המאה ה-18 ומראשית המאה ה-20 ועד שואת יהדות אירופה.

## היסטוריה
בודסלב השוכנת כ-50 קילומטר מצפון-מזרח ל, נוסדה כבר ב-1504. בימי מלחמת העולם הראשונה נכבש האזור שוב ושוב בידי הצדדים הלוחמים והחליף ידיים בין הצבא הגרמני והרוסי. בין מלחמות העולם (מ-1922) נכלל בשטח פולין העצמאית, ומספטמבר 1939 בשטח ברית המועצות.

בסוף יוני 1941 נכבשה בודסלב בידי ה ונותרה תחת כיבוש נאצי עד לכיבושה בידי הצבא האדום בקיץ 1944.

## יהודי בודסלב
בבודסלב התקיימה קהילה יהודית שכבר במחצית השנייה של המאה ה-18 הייתה מספיק גדולה כדי להחזיק רב משלה, הרב אליעזר הכהן. אך אין מידע על קורות הקהילה ומנהגיה ב.

הקהילה היהודית בבודסלב מתועדת רק מראשית המאה ה-20, רוב יהודי המקום נמלטו מפני הצבא הגרמני ב-1915, ושבו לעיירה חרבה עם תום מלחמת העולם הראשונה. בין מלחמות העולם הוקם בבודסלב בית מדרש קטן, בית ספר מרשת "תרבות" וקופת גמ"ח שהוקמה באמצעות יקופ"ו. באותה תקופה חיו בבודסלב כ-120 יהודים.

רב הקהילה עד 1929 היה הרב אברהם יעקב קמנייצקי, ואחרי והרב חיים משה זוכוביץ'.

עם הכיבוש הגרמני נלקחו יהודי בודסלב לעבודות כפייה, הוטלו עליהם מגבלות שונות והוקם ביישוב יודנראט. חמישים מהם ובהם ילדים נרצחו בבורות ירי שחפרו איכרים בקרחת יער סמוך לבודסלב ב-13 בספטמבר 1941. רוב יהודי בודסלב נרצחו בצורה דומה בספטמבר 1942, והנותרים נרצחו באוקטובר שבאותה שנה. כמות קטנה של יהודים הצליחה להימלט והצטרפה לפרטיזנים הסובייטים המקומיים.

## לקריאה נוספת
* רחל גרוסבאום-פסטרנק, "בודסלב", בתוך: שמואל ספקטור וברכה פרוינדליך (עורכים), **[[פנקס הקהילות]]: (4) פולין**, כרך ח: מחוזות וילנה–ביאליסטוק–נובוגרודק,  ירושלים: יד ושם, תשס"ו 2005, עמ' 135–136.

## קישורים חיצוניים

* 
* 

## הערות שוליים

קטגוריה:מחוז מינסק: יישובים
אנטל סאבו

**אנטל סאבו** (בהונגרית: **Szabó Antal**; 4 בספטמבר 1910 – 18 באפריל 1972) היה כדורגלן הונגרי, ששיחק בעמדת השוער בנבחרת הונגריה של מונדיאל 1938.

## קריירת משחק

סאבו נולד בשורוקשאר שבהונגריה בשנת 1910. במהלך הקריירה שלו שיחק בעיקר בקבוצה מ.ט.ק הונגריה, בה זכה פעמיים בליגה ההונגרית ופעם אחת בגביע. סאבו היה שוערה של נבחרת הונגריה שהגיעה עד לגמר מונדיאל 1938, בו הפסידה נבחרתו 2–4 לאיטליה. בניטו מוסוליני ששלט באותה תקופה באיטליה, שלח מברק בערב המשחק לשחקני נבחרת איטליה בו נכלל המשפט "נצחו או תמותו", וכתוצאה מכך ענה סאבו לאחר סיום המשחק בהתייחסות לאותו מברק: "אולי ספגתי ארבעה שערים, אך לפחות הצלתי את חייהם של 11 אנשים".

בסך הכל הוא ערך 42 הופעות במדי הנבחרת ההונגרית.

סאבו נפטר ב-18 באפריל 1972 בנורטינגן שבגרמניה המערבית, בגיל 61.

## תארים
;מ.ט.ק הונגריה
* אליפות הונגריה (2): 1935/36, 1936/37
* הגביע ההונגרי: 1931/32
;נבחרת הונגריה
* סגנית מונדיאל 1938

## קישורים חיצוניים

## הערות שוליים

קטגוריה:שוערי כדורגל הונגרים
קטגוריה:כדורגלני מונדיאל 1934
קטגוריה:כדורגלני מונדיאל 1938
קטגוריה:כדורגלני נבחרת הונגריה
קטגוריה:הונגרים שנולדו ב-1910
קטגוריה:הונגרים שנפטרו ב-1972
בובי קריסטינה בראון

**בובי קריסטינה בראון** (באנגלית: **Bobbi Kristina Brown**; 4 במרץ 1993, ניו ג'רזי – 26 ביולי 2015) הייתה אישיות טלוויזיה ריאליטית אמריקאית, אשת תקשורת וזמרת. היא הייתה בתם של הזמרים ויטני יוסטון ובובי בראון.

## ביוגרפיה
בובי נולדה ב-1993 לויטני יוסטון ובובי בראון בליווינגסטון, ניו ג'רזי, ארצות הברית.

היא גדלה עם ארבעה אחים: לאפרינסיה, לאנדון, בובי בראון ג'וניור וקאסיוס. בשנת 2013 התארסה לניק גורדון, אך הזוג מעולם לא התחתן.

היא הופיעה לצד אופרה ווינפרי בתוכנית אופרה ווינפרי בשנת 2009 ובפרק נוסף של אופרה בשנת 2012.

ב-31 בינואר 2015 נמצאה מחוסרת הכרה באמבטיה שבביתה, ומאז הייתה בתרדמת. ב-26 ביולי 2015 מתה בגיל 22. בהמשך נקבע שסיבת המוות הייתה טביעה באמבטיה תחת השפעת סמים, בדומה לאופן מותה של אמהּ, וויטני.

## קישורים חיצוניים

* 

## הערות שוליים

קטגוריה:זמרות אמריקאיות
קטגוריה:זמרים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:דוגמניות אמריקאיות
קטגוריה:דוגמנים אמריקאים
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
קטגוריה:אמריקאיות שנפטרו ב-2015
קטגוריה:אמריקאים שנפטרו ב-2015
Ooooooohhh... On the TLC Tip

**Ooooooohhh... On the TLC Tip** הוא אלבום הבכורה של להקת הבנות האמריקאית TLC. האלבום יצא לאור ב-25 בפברואר 1992, על ידי חברת התקליטים לה-פייס רקורדס. שם האלבום לקוח מתוך משפט שנאמר בסינגל הראשון של האלבום "Ain't 2 Proud 2 Beg".

האלבום הגיע למקום ה-14 במצעד הבילבורד 200.

## רקע
ב-28 בפברואר 1991, חתמה הלהקה על החוזה שלה עם חברת התקליטים לה-פייס רקורדס ולאחר מכן החלו בהפקת האלבום. לצורך הפקת האלבום שיתפה הלהקה פעולה עם מפיקים מהשורה הראשונה, ביניהם הזמר בייביפייס, אל. איי ריד, דאלס אוסטין, הראפר ג'רמיין דופרי וכולי.

המפיקים עזרו לליסה לופז עם כתיבת השירים באלבום. הפקת האלבום הסתיימה בדצמבר 1991.

## ביקורות והצלחה
קן טאקר מאנטרטיינמנט ויקלי שיבח את המאמץ שהשקיעה הלהקה באלבום ואת המסרים שהעבירה ואף כינה את הלהקה כ-"הרכב פופ מושלם של זמננו". סטיב הואי מ-AllMusic כתב: "אף על פי שהאלבום לא אחיד הוא מלקט אוסף של רגעים טובים של הלהקה שהופכים אותה לראויה לפופולריות שלה והציבו את עצמם בתחרות בשוק".

האלבום הגיע בשיאו למקום ה-14 בארצות הברית, אם כי לימים זכה להצלחה רבה במדינה כאשר מכר 4 מיליון עותקים במדינה, ובכך קיבל את תואר הפלטינה המרובעת. סך כל מכירות האלבום בכל העולם עומדות על 6 מיליון עותקים נכון לדצמבר 2011.

## רשימת רצועות

## מיקומי שיא

## נתוני מכירות

## אלבום וידאו

**Oooooooohhh... On the Video Tip** הוא אלבום הווידאו הראשון של להקת הבנות האמריקאית TLC. אלבום הווידאו יצא לאור ב-7 בנובמבר 1993, על ידי חברת התקליטים לה-פייס רקורדס. אלבום הווידאו מבוסס על האלבום Ooooooohhh... On the TLC Tip.

עם יציאתו נכנס אלבום הווידאו אל המקום השביעי במצעד אלבומי הווידאו.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי 1992
קטגוריה:אלבומי TLC
קטגוריה:אלבומי וידאו באנגלית
קטגוריה:אלבומים שהופקו על ידי אל.איי. ריד
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי דאלאס אוסטין
קטגוריה:אלבומים שהופקו על ידי מארלי מארל
קטגוריה:אלבומי חברת לה-פייס רקורדס
היפה והחיה (סרט, 1996)

**היפה והחיה** (באנגלית: **Beauty and the Beast**) הוא סרט הנפשה אוסטרלי לכל המשפחה משנת 1996, המבוסס על סיפור עם צרפתי בעל אותו שם. הסרט בוים על ידי ריצ'רד סלפצ'ינסקי, נכתב על ידי לאונרד לי ורוז פיליפס, והופק באולפני ההנפשה ברבנק.

הסרט הופץ להקרנה ביתית ברחבי העולם ודובב לשפות שונות. הסרט הופץ לראשונה באוסטרליה בשנת 1996 בדיבוב אנגלי. בישראל הסרט שודר לראשונה בדיבוב לעברית בשנת 2006 בערוץ הילדים. אורך הסרט הוא כ-50 דקות.

## תקציר העלילה
הסרט עוסק ביפהפייה, נערה צעירה ויפה שבגלל מעשי אביה נאלצה לחיות בארמון עם נסיך שנהפך לחיה בעקבות כישוף אכזרי. במהלך הסרט, רואים כיצד היפהפייה והחיה מסתדרים, וכיצד היא מסירה ממנו את הכישוף והופכת אותו בחזרה לנסיך יפה תואר.

## דמויות ומדבבים
### מדבבים באנגלית
***טוני בלט**
***ג'ואנה מור**
***רובין מור**
***פול סמית**'

### מדבבים בעברית
בימוי הדיבוב בעברית נעשה על ידי הדס מוזס.
* **[[דנה אברהם-סמו]]** - יפהפייה
* **[[יורם יוספסברג]]** - חיה
* **[[דב רייזר]]** - אבא
* **[[נורית כהן]]** - מרי
* **[[הדר שחף-מעיין]]** - וואנה / נערה מסתורית
* **[[עידו מוסרי]]** - ג'וליוס
* **זיו מאיר** - מקסוול
* **[[עפרון אטקין]]** - טרקינטון

## קישורים חיצוניים
* 

* "היפה והחיה", במיזם "אישים" לתיעוד היצירה הישראלית

קטגוריה:היפה והחיה
קטגוריה:סרטים מבוססי ספרים
קטגוריה:סרטי 1996
קטגוריה:סרטי הנפשה אוסטרליים
קטגוריה:סרטים לכל המשפחה
קטגוריה:סרטים באנגלית
קטגוריה:סרטי אנימציה שיצאו ישירות בפורמט לצפייה ביתית
סיליברי

**סִילִיבְרִי** (בטורקית: **Silivri**; בלאדינו: **סִילִיבְרִיָה**) היא עיר ורשות מקומית השוכנת לחוף ים מרמרה, בנפת איסטנבול במחוז מרמרה שבצפון-מערב טורקיה. העיר מרוחקת 59 ק"מ מערבית למרכז איסטנבול ולפי אומדן רשמי משנת 2023 אוכלוסייתה מנתה 221,723 תושבים.

## היסטוריה
יישוב מאורגן התקיים במקום בעידן הממלכה התראקית ב, ובהמשך במהלך התקופה ההלניסטית נשלט המקום על ידי המוקדונים והיוונים. בתקופה זו נקרא היישוב סלימבריה (Selymbria). מאוחר יותר, כבשה את האזור הקיסרות הרומית ולאחר התפרקותה נשלט השטח על ידי האימפריה הביזנטית. ב-805 נכבשה העיר על ידי קרום, חאן הממלכה הבולגרית הראשונה. ב-1204, במהלך מסע הצלב הרביעי עברה העיר לחזקת האימפריה הלטינית.

ב-1399 נכבשה העיר על ידי צבאותיו של באיזיט הראשון, סולטאן האימפריה העות'מאנית, ובתקופת בין המלכים שבה לידי הביזנטים. ב-1453 לאחר כיבוש קונסטנטינופול נפלה שוב סיליברי לידי העות'מאנים. בהדרגה התיישבו בעיר בני לאומים שונים והיא הפכה לצומת מסחר. בתקופת שלטונו של סולימאן הראשון עברה העיר תנופת פיתוח ובין השאר נבנה גשר בן 33 קשתות אשר תוכנן על ידי האדריכל סינאן.

תהליך שקיעתה של האימפריה העות'מאנית הפך את סיליברי לאזור קרבות. במהלך המלחמה העות'מאנית-רוסית (1877–1878) נכבשה העיר על ידי צבא האימפריה הרוסית, במהלך מלחמת הבלקן הראשונה על ידי צבא ממלכת בולגריה, ולאחר מלחמת העולם הראשונה הועברה העיר לחזקת ממלכת יוון מתוקף הסכם סוור. לאחר מלחמת העצמאות של טורקיה הוחזרה העיר לחזקת טורקיה. אירועים אלו לוו בטרנספר אוכלוסיות נרחב.

## יהודים
שמאל|ממוזער|250px|שרידי ספינת המעפילים סלבדור על חוף סיליברי
תיעוד לקהילה יהודית בסיליברי קיים מהתקופה העות'מאנית. הייתה זו קהילה ספרדית, ככל הנראה אמידה ולה מוסדות פעילים. במקביל לתהליך שקיעת האימפריה העות'מאנית, מתועדת הגירת יהודים אל מחוץ לשטחי האימפריה. כך בשלהי המאה ה-19 וראשית המאה ה-20 תועדה הגירת יהודים מסיליברי לעיר קמגואיי בקובה, ובה הקימו המהגרים קהילה יהודית. במהלך גל הגירה זה, קטן מספר בני הקהילה לכדי 1,417 ב-1914.

שקיעת האימפריה העות'מאנית ותהליך הגירת היהודים מסיליברי הותיר את הקהילה במצב כלכלי קשה. ב-1907 תועדו בסיליברי 400 משפחות של יהודים כאשר רק 12 מתוכן היו בעלות מעמד כלכלי איתן (נוֹטָבֶּלִים). בראשית המאה ה-20 כיהן יצחק קטריבאס כנשיא הקהילה היהודית. במהלך מלחמת העולם הראשונה ולאחריה עזבו יהודים מסיליברי את העיר והיגרו לארצות הברית, צרפת, ארץ ישראל ומקצתם לאיסטנבול. בעיר נותרה קהילה קטנה. ביולי 1934 פרצו פרעות על רקע אנטישמי נגד יהודי טורקיה שהתגוררו באזור תראקיה. הפרעות היו שיאו של גל אנטישמי בחברה הטורקית ששאב השראה מגרמניה הנאצית, ולובה על ידי ג'וואט ריפאט אטילהאן שהיה עיתונאי וסופר אנטישמי. הקהילה בסיליברי הותקפה ובניה נטשו אותה ועברו לאיסטנבול.

בהיסטוריוגרפיה של מפעל ההעפלה ידועה סיליברי כעיר אשר לחופיה נטרפה ב-1940 ספינת המעפילים סלבדור שהפליגה מבולגריה. 238 מעפילים נספו באסון ומהם 66 ילדים ונערים. חלק מנוסעי הספינה הצליחו להגיע לחוף בשארית כוחותיהם ומתו מהיפותרמיה. מקצתם הצליחו להגיע לבתי התושבים ולהזעיק עזרה, ואלו נחלצו לעזרתם. לאורך עשרות שנים לאחר האירוע כונה המקום בו טבעה הסלבדור "מפרץ היהודים". קרבנות האסון נקברו בבית קברות הסמוך לסיליברי וב-1964 הועלו עצמותיהם לישראל ונקברו בהר הרצל.

## קישורים חיצוניים

*  

## הערות שוליים

קטגוריה:טורקיה: ערים
סיליברי
פין רון

**פין רון** (בנורווגית: **Finn Ronne**  20 בדצמבר 1899 - 12 בינואר 1980) היה חוקר אנטארקטיקה אמריקאי יליד נורווגיה.

## ביוגרפיה
פין רון נולד בהורטן, מחוז וסטפולד, נורווגיה. אביו, מרטין רון, היה חוקר קטבים והשתתף במשלחתו המוצלחת של רואלד אמונדסן לקוטב הדרומי. רון למד הנדסה בקולג' הטכני של הורטן.

בשנת 1923 היגר פין רון לארצות הברית והתאזרח שם ב-1929. אחרי שעבד כמה שנים בחברת וסטינגהאוס למוצרי אלקטרוניקה, השתתף בשתיים מן המשלחות של ריצ'רד בירד לקוטב הדרומי, וב-1939 שירת כקצין מבצעים של בירד ועזר לגלות אלף שש-מאות ק"מ של קו חוף חדש. פין רון היה בקבוצה שנשלחה לאתר מקום מתאים על מדף הקרח רוס לצריף, שבו נועד בירד לעשות את החורף ביחידות. במשלחת של בירד, ניתן לפין רון הדרגש שבו ישן אביו במשלחת בירד בשנת 1928, ובו התגלתה הכתובת "פין רון" חרותה בתחתית הדרגש שמעליו. מרטין רון שיער כבר אז, שמבין ילדיו, יהיה זה פין שימשיך את דרכו בחקר אנטארקטיקה.

לאחר שירות של שנים אחדות בצי ארצות הברית, שבו הגיע לדרגת קפטן, חזר רון לאנטארקטיקה בשנות ה-40' בראש משלחת רון לחקר אנטארקטיקה, בתמיכת החברה הגאוגרפית האמריקאית. המשלחת מיפתה וחקרה בשנים 1946–1948 את קו החוף של ים ודל והשיגה מספר שיאים קוטביים. רון כיסה 5,760 ק"מ במגלשי סקי ומזחלת רתומה לכלבים - יותר מכל חוקר אחר בהיסטוריה. אשתו אדית רון התלוותה אליו במשלחת זו, בתפקיד "היסטוריונית וכתבת לברית העיתונות של צפון אמריקה". היא ואשת הנווט הראשי, ג'ני דרלינגטון, היו הנשים הראשונות שחרפו באנטארקטיקה.

בשנות ה-50' ארגן הצי את מבצע דיפ פריז להשלמת מיפוי אנטארקטיקה ולהקמת מרכזים למחקר מדעי. רון התמנה למנהיג המדעי והצבאי של בסיס ים ודל. בשנות חייו כתב כמה ספרים על אנטארקטיקה ומספר רב של מאמרים על חקר היבשת. הוא קיבל שלוש מדליות ומספר רב של אותות כבוד צבאיים על שירות, על מחקר גאוגרפי ועל קידום המדע. מלך נורווגיה העניק לו את מדליית אולב הקדוש. לאחר מותו בשנת 1980, בבתסדה, מרילנד, נקבר רון בחלקה 2 של בית הקברות הלאומי ארלינגטון. מועדון חוקרי השטח מעניק את הפרס להנצחת פין רון לאדם שהצטיין בהישגיו במחקר שטח קוטבי, המאפיין בצורה הטובה ביותר את רוח החוקר פין רון.

## לקריאה נוספת

**Antarctic Conquest (1949) (with L. Sprague de Camp, uncredited
*Antarctic Command* (1958)
**Ronne Expedition to Antarctica* (1970)
**Antarctica, My Destiny'' (1979)


## קישורים חיצוניים

*בית הקברות ארלינגטון, ביוגרפיה של פין רון
* 
* 

## הערות שוליים

קטגוריה:מהגרים מנורווגיה לארצות הברית
קטגוריה:אנטארקטיקה: מגלי היבשת
קטגוריה:מגלי ארצות נורווגים
קטגוריה:מגלי ארצות אמריקאים
קטגוריה:אמריקאים שנולדו ב-1899
קטגוריה:אמריקאים שנפטרו ב-1980
פול המילטון

**פול המילטון** (באנגלית: **Paul Hamilton**; ) היה מזכיר הצי השלישי של ארצות הברית ומושל קרוליינה הדרומית ה-42.
## ביוגרפיה
פול המילטון נולד ב-16 באוקטובר 1762 בסיינט פול שבקרוליינה הדרומית. בגיל 16 הוא הפסיק את לימודיו בבית הספר בשל בעיות כלכליות. במהלך מלחמת העצמאות של ארצות הברית הוא שירת בתפקידים צבאיים בדרום ולחם תחת פיקודו של גנרל פרנסיס מריון. הוא השתתף בכיבוש פורט בלפור תחת פיקודו של קולונל ויליאם הרדן.

לאחר המלחמה הוא היה לבעל מטעים ודמות ציבורית. הוא שימש במגוון תפקידים ציבוריים בקרוליינה דרומית, כולל חבר בית הנבחרים של המדינה (1787) וחבר הסנאט שלה (1794), מבקר המדינה (1800) והמושל ה-42 שלה (1806-1804).

ב-1809 בחר הנשיא ג'יימס מדיסון בהמילטון לתפקיד מזכיר הצי של ארצות הברית. תקופת כהונתו בתפקיד זה כללה את החודשים הראשונים של מלחמת 1812, שבמהלכם נחל צי ארצות הברית הקטן כמה ניצחונות ראויים לציון על הצי המלכותי הבריטי. המילטון היה תומך במוכנות צבאית, במיוחד בהקמתם של ביצורי חוף. אף על פי שהוא רצה לחזק את הצי, הוא נתקל בקונגרס עוין ובנשיא שהיה אדיש לדעותיו. עם זאת, הוא היה אחראי להעברתו של "חוק בתי החולים הימיים של 1811". בסוף שנת 1812 התפטר המילטון מתפקידו ושב לקרוליינה הדרומית.

פול המילטון נפטר ב-30 ביוני 1816 בביופרט שבקרוליינה הדרומית.

צי ארצות הברית הנציח את שמו באניית סקונר שהייתה בשירות בתחילת המאה ה-19 ובשלוש משחתות ובאונית ליברטי אחת שהיו פעילות במהלך המאה ה-20. בג'ורג'יה קיימת עיירה הנושאת את שמו.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1391-1392.


## קישורים חיצוניים

* פול המילטון באתר אגודת המושלים הלאומית 
* SCIway Biography of Paul Hamilton 
* פול המילטון באתר The Political Graveyard 
* 

## הערות שוליים

קטגוריה:אמריקאים ילידי קרוליינה הדרומית
קטגוריה:מזכירי הצי של ארצות הברית
קטגוריה:חברי הקבינט של ארצות הברית בממשל ג'יימס מדיסון
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:אנשי צבא אמריקאים במלחמת העצמאות של ארצות הברית
קטגוריה:אנשי הכוחות המזוינים של ארצות הברית במלחמת 1812
קטגוריה:אמריקאים שנולדו ב-1762
קטגוריה:אמריקאים שנפטרו ב-1816
Cara Mia

"**Cara Mia**" (בעברית: "**יקירתי**") הוא שיר פופולרי משנת 1954, שהגיע למקום הראשון במצעד הפזמונים הבריטי, ולמקום ה-10 במצעד האמריקני. הלהיט בביצועו של הזמר האנגלי דייוויד ויטפילד הגיע למעמד של תקליט זהב. ב-1965 הקליטו את השיר להקת ג'יי והאמריקאים, והגרסה שלהם הגיעה למקום הרביעי במצעד האמריקני. השיר בביצוע ג'יי והאמריקאים נכנס גם למצעד בהולנד כשיצא מחדש ב-1980. שם השיר באיטלקית, ומשמעותו "יקירה שלי".

הזמר האנגלי דייוויד ויטפילד הקליט לראשונה את השיר בשנת 1954 עם תזמורת מנטובאני. הסינגל נכנס מצעדי הפזמונים בארצות הברית, ובממלכה המאוחדת היה התקליט הראשון ששהה במשך 10 שבועות ברציפות במקום הראשון במצעד הסינגלים הבריטי. השיר בביצוע ויטפילד היה אחד התקליטים הנמכרים ביותר בתקופה שלפני מוזיקת הרוק. התקליט נמכר ביותר משלושה וחצי מיליון עותקים ברחבי העולם, והגיע לעשרת הגדולים בארצות הברית.

הקרדיט לכתיבת השיר ניתן לטוליו טרפאני (שם העט של הפזמונאי והמעבד מנטובאני) ולי לאנג (באני לואיס, המפיק המוזיקלי של ויטפילד).

## גרסאות בולטות
* ג'יי והאמריקאים
* חוסה קאררס
* ריצ'רד קליידרמן – נכלל באלבומו "Love Songs of the World" (משנת 1986).
* הלן פורסט – סינגל משנת 1954.
* מריו דל מונקו (עם מנטובאני ותזמורתו)
* גורדון מקריי – סינגל משנת 1954.
* זמרי ג'וני מאן
* ג'וזף לוק
* ג'יימי מורי
* פרנק פאטרסון
* ג'ין פיטני – באלבומו "Golden Greats" (משנת 1967).
* ג'ק פלייס
* The Raes
* ניקולאי וולקוף
* סלים ויטמן – באלבומו "Red River Valley" (מ-1977)
* פול דליקטו
* ג'ין אמונס
* קלאודיו אראיה
* דני צ'יליאן

## קישורים חיצוניים

## הערות שוליים

קטגוריה:שירי 1954
קטגוריה:סינגלים מ-1965
קטגוריה:שירים באנגלית
קטגוריה:בלדות משנות ה-1950
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
ועדת הסביבה והעבודות הציבוריות של הסנאט של ארצות הברית

**ועדת הסביבה והעבודות הציבוריות של הסנאט של ארצות הברית** (באנגלית: **United States Senate Committee on Environment and Public Works**) היא ועדה קבועה בסנאט של ארצות הברית. הוועדה מפקחת על עשרות סוכנויות ממשלתיות של מחלקות בקבינט של ארצות הברית, בהן הסוכנות להגנת הסביבה, מנהל האוקיינוסים והאטמוספירה הלאומי ורשות עמק טנסי. יושבת ראש הוועדה מאז ינואר 2025 היא הסנאטורית שלי מור קפיטו מווירג'יניה המערבית.

## היסטוריה
ב-1837 הוקמה בסנאט "הוועדה לענייני בניינים ציבוריים ואדמות" במטרה לפקח על התפתחות המבנים הפדרליים בעיר הצעירה אך הצומחת וושינגטון הבירה. קרוב למאה ועשר שנים אחר כך, ב-1947, במהלך ארגון מחדש של ועדות הסנאט, שונה שמה של הוועדה ל"ועדת העבודות הציבוריות". לאחר עדכון ארגוני גדול נוסף שנערך ב-1977, שם הוועדה שונה פעם נוספת ל"ועדת הסביבה והעבודות הציבוריות".

במרוצת השנים, תחומי השיפוט של הוועדה התרחבו החל מפיקוח על בניית בניינים פדרליים חדשים, תוספות למשכני הקפיטול, הבית הלבן וסביבותיהם, ועד לאחריות חקיקתית לפיתוח מערכת הכבישים הבין-מדינתיים של האומה, בקרת שיטפונות ומיזמי ניווט.

ב-1963 ניתנה לוועדה האחריות לחקיקת חוקים חדשים שמטרתם לבקר זיהום ימי וזיהום אוויר, פיתוח כלכלי כפרי-קהילתי ומתן סיוע וסעד לנפגעי אסונות טבע. העברתו של "חוק האוויר הנקי" משנת 1970 ו"חוק הפיקוח על זיהום המים הפדרלי" משנת 1972 בסנאט הביאו את הוועדה להכרה בפורום הסנאט להגנת הסביבה. ב-1977 הוקצה לוועדה תחום השיפוט על מינים בסכנת הכחדה, על דגים וחיות בר והסדרת אנרגיה גרעינית לא-צבאית.

התחומים עליהם מפקחת הוועדה משתרע על תוכניות בחמש מחלקות של הממשל הפדרלי בארצות הברית ובשבע סוכנויות ממשל עצמאיות, בהן: שירות הדגים וחיות הבר של מחלקת הפנים, מִנהל הכבישים הפדרלי ומשמר החופים של מחלקת התחבורה, מִנהל הפיתוח הכלכלי (EDA) ומנהל האוקיינוסים והאטמוספירה הלאומי של מחלקת מהסחר, שירות שימור משאבי הטבע (NRCS) של מחלקת החקלאות, הסוכנות להגנת הסביבה, שירות הבניינים הציבורים של המשרד לשירותים כלליים, המועצה לאיכות הסביבה במשרד הרשות המבצעת של נשיא ארצות הברית, רשות עמק טנסי, ועדת הפיקוח הגרעיני ומספר סוכנויות ממשל אחרות.

## קישורים חיצוניים
* 

## הערות שוליים

קטגוריה:ארגונים להגנת הסביבה
סביבה
מאפס לאחד

**מאפס לאחד: הערות על סטארט-אפים** (אנגלית: Zero to One) או כיצד לבנות את העתיד הוא ספר משנת 2014 של היזם והמשקיע האמריקני פיטר ת'יל שכתב יחד עם בלייק מאסטרס.

הספר "מאפס לאחד" הוא גרסה מרוכזת ומעודכנת של סט פופולרי ביותר של הערות מקוונות שנלקחו על ידי מאסטרס לטובת הקורס CS183 אודות סטארט-אפים, כפי שלימד אותו פיטר ת'יל באוניברסיטת סטנפורד באביב 2012.

כדי לקדם את הספר, פיטר ת'יל שלח את הציוץ הראשון שלו אי פעם ב־8 בספטמבר 2014, מחשבון טוויטר שהיה רדום במשך שנים.

הוא התראיין גם לאלכסיה בונטסוס  מאתר TechCrunch.

ב־11 בספטמבר, פיטר ת'יל הופיע בתוכנית "שאל אותי כל דבר" באתר רדיט.

ב־13 בספטמבר הופיע פיטר ת'יל ב-NPR עם המארח ווייד גודווין  כדי לדון על הספר.

## ביקורת
בכתב העת The Atlantic, מתאר דרק תומסון (Derek Thomson) את ספרו של פיטר ת'יל כספר העסקים הטוב ביותר שקרא אי פעם.

במאמר הביקורת שלו הוא כתב: "ספרו החדש של פיטר ת'יל, מאפס לאחד, מאיר כמו "קרן לייזר". זהו ספר לימוד עצמי ליזמים, מפוצץ ברומידים ועתיד זורח שרק סטארט-אפים יכולים לבנות.

אבל הרבה מעבר לכך, זהו גם ביטוי עמוק של קפיטליזם והצלחתו בכלכלת המאה ה-21 וזה מפתיע בצורה נפלאה עד כמה הספר מאפס לאחד מוגש בפשטות לכל קורא.

בקושי 200 עמודים, אשר מוארים על ידי פרוזה ברורה ופוריות מפוארת.

השבועון Publishers Weekly כתב על הספר: "פיטר ת'יל הצליח להעביר בפשטות כיצד להקים עסק מצליח, אך יחד עם זאת הדיון מופשט מכדי להפוך לסטיב ג'ובס הבא.

בנובמבר 2014 סקר טימוטי בי לי (Timothy B. Lee) את הספר לווקס (Vox), וכתב שלמרות שבספרו של ת'יל היו כמה עצות טובות, הוא גרם לעצות להישמע יותר סותרות ממה שהיו באמת, לא סיפק עצות קונקרטיות והעלה כמה טענות מפוקפקות.

בכתב העת The new Atlantis, משווה ג'יימס פולוס (James Poulos) את פיטר ת'יל לפרידריך ניטשה ומכנה את ת'יל, "הפוליטיקאי ותיאורתן מכל הכוכבים",

## קישורים חיצוניים
* 
* Zero To One" by Peter Thiel - VIDEO BOOK SUMMARY

## הערות שוליים

2020 02
CrazySexyCool

**CrazySexyCool** (בעברית: **משוגע, סקסי, מגניב**) הוא אלבום האולפן השני של להקת הבנות האמריקאית TLC. האלבום יצא לאור על ידי חברות התקליטים לה-פייס רקורדס ואריסטה רקורדס. מתוך האלבום יצאו ארבעה סינגלים.

האלבום הגיע למקום השלישי במצעד הבילבורד 200.

## רקע
שנה לאחר צאת האלבום הקודם, החלה הלהקה לעבוד על אלבום זה אשר הושפע בעיקר ממשברים בחייה האישיים של חברת הלהקה ליסה לופז שהתמודדה עם משברים רומנטיים והתמכרות לאלכוהול. בעקבות כך, לופז נשלחה למכון גמילה ובעקבות כך הייתה מעורבת מעט בהקלטות האלבום שנמשכו עד ספטמבר 1994.

על מנת להפיק את האלבום הלהקה המשיכה לעבוד עם המפיקים מאלבומם הקודם כמו בייביפייס, דאלס אוסטין וג'רמיין דופרי לצד מפיקים חדשים כמו אורגניז נויז, צ'אנקי ת'ומפסון ושון קומבס שסייע בהפקת שירי ההיפ-הופ-נשמה של האלבום.

## סוגה
מבחינה מוזיקלית, מלבד מוזיקת היפ-הופ האלבום מכיל גם את סגנון הרית'ם אנד בלוז והפאנק. מבחינה לירית, מלבד ההשפעה מחייה של לופז האלבום עסק באופן כללי במיניות, רומנטיקה, חוסר ניסיון ואופטימיות נעורים.

## ביקורות והצלחה
האלבום זכה להמוני ביקורות חיוביות ולהצלחה מסחרית אדירה. הוא הגיע למקום ה-3 במצעד האמריקאי ושהה שם יותר משנתיים. הוא מכר 12 מיליון עותקים במדינה ובכך הלהקה שברה שיא שהפכה ללהקת הבנות הראשונה שהגיעה למעמד יהלום במדינה. בכל העולם האלבום מכר 23 מיליון עותקים ובכך הפך לאלבום הנמכר ביותר על ידי להקת בנות אמריקאית.

לימים, האלבום נכלל ברשימת "500 האלבומים הגדולים בכל הזמנים" של מגזין רולינג סטון, בספר "1001 אלבומים שחייבים לשמוע לפניי שמתים", ברשימת "הקלאסיקות הטובות ביותר" של מגזין אנטרטיינמנט ויקלי ודורג במקום השביעי ברשימת "אלבומי היהלום הטובים ביותר" של מגזין בילבורד. בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-379. במהדורה הבאה של הרשימה, שנערכה בשנת 2020, האלבום דורג במקום ה-218 ברשימת 500 האלבומים הגדולים בכל הזמנים, והיה לאחד מן האלבום שדורגו בכל שלושת המהדורות של המגזין. מגזין *Spin* כלל את האלבום במקום ה-99 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי TLC
קטגוריה:אלבומים שהופקו על ידי אורגנייזד נויז
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי דאלאס אוסטין
קטגוריה:אלבומים שהגיעו למקום הראשון בניו זילנד
קטגוריה:זוכי פרס גראמי לאלבום ה-R&B הטוב ביותר
קטגוריה:אלבומי יהלום בארצות הברית
קטגוריה:אלבומי חברת אריסטה רקורדס
קטגוריה:אלבומי חברת לה-פייס רקורדס
תקליטי יהלום

**תקליטי יהלום** (באנגלית: **Yahalom Records**) היא חברת תקליטים ישראלית עצמאית, המתמחה בייצוג והפצה של תוכני מוזיקה בניו מדיה. החברה עובדת בשיתוף פעולה עם חברת הליקון.

החברה מייצגת ומפיצה מוזיקה של אמנים ישראלים שונים כגון ג'יין בורדו, רונה קינן, אלון עדר, איה זהבי פייגלין ועוד.

החברה הוקמה על ידי גלעד אדמוני ושרון ארביב בשנת 2018.

## רשימת אמנים
* רונה קינן
* עטר מיינר
* איה זהבי פייגלין
* אלון עדר
* יסמין מועלם
* ג'יין בורדו
* עידו מימון
* דניאלה ספקטור
* דניאל רובין
* דוד שאול
*טהר שפי
* ערוץ הכיבוד

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות תקליטים ישראליות
When It Comes to You

**When It Comes to You** (בעברית: **כשזה בא אליך**) הוא סינגל שהוקלט על ידי הזמרת הישראלית עדן אלנה. השיר יצא לאור ב-26 במרץ 2019, על ידי חברות התקליטים ארומה מיוזיק ואן אם סי יונייטד.

## רקע וכתיבה
השיר הופק על ידי ג'וליאן בונטה ונכתב על ידי סטף ג'ונס, קליאו טייג, אנדרו האס, איאן פרנצינו. השיר הוא בסגנון הפופ.

הסינגל עצמו זכה לסיקור מיוסי חרסונסקי אשר ציין את השיר לחיוב והעניק לו ארבעה כוכבי זהב מתוך חמישה.

## וידאו קליפ
טרם יצא הווידאו קליפ המלא של השיר, העלתה אלנה לערוץ היוטיוב שלה ב-26 במרץ 2019, את האודיו הרשמי של השיר. האודיו מציג בתוכו את עטיפתו של הסינגל, ואף את מילותיו של השיר.

## קישורים חיצוניים

* 

## הערות שוליים

קטגוריה:שירי עדן אלנה
קטגוריה:שירים באנגלית
קטגוריה:שירים שהופקו על ידי ג'וליאן בונטה
קטגוריה:סינגלים בהוצאת NMC יונייטד אנטרטיינמנט
קטגוריה:סינגלים בהוצאת ארומה מיוזיק
יניצ'ר (סרט)

**יניצ'ר** (ברוסית: **Яныча́р**; בעבר נקראה **השבוי הרוסי**, **Русский пленник**) הוא סדרה היסטורית רוסית שהופקה על ידי חברת הסרטים Mars Media, שצילומיה החלו בקיץ 2019, עבור ערוץ 1 הרוסי שהקרין את הסדרה במהלך 2022.

## עלילה
עלילת הסדרה מתרחשת בשלהי המאה ה-16 המאוחרת - ראשית המאה ה-17. הדמות הראשית היא רוסי שמוצא את עצמו בעבדות עותמאנית. בין הדמויות בסדרה שמופיעות: הצאר פיודור איוואנוביץ', בוריס גודונוב, והדיפלומט דנילו איסלנייב.

## הפקה
צילומי הסדרה החלו ב-10 באוגוסט 2019 בטורקיה. לתפקיד הבמאי מונה איוון שורכובצקי, כאת התפקיד הראשי גילם איליה מלקוב. הסדרה, שכוללת 12 פרקים, תשודר בערוץ הראשון ברוסיה. בתפקידים ראשיים מופיעים אלכסיי קרבצ'נקו ואיליה מלאקוב.

## קישורים חיצוניים
* 

* עבור הערוץ הראשון: חברת הסרטים "מארס מדיה" מצלמת סדרה רוסית על עבדים בטורקיה 
* קמרן אגבלייב דיבר על הסדרה "שבוי רוסי", שתעלה בערוץ הראשון של רוסיה
* מידע על הסדרה

## הערות שוליים

קטגוריה:סדרות טלוויזיה רוסיות שעלו לשידור בשנות ה-2020
קטגוריה:ערוץ 1 הרוסי: תוכניות וסדרות
Better (שיר של עדן אלנה)

**Better** (בעברית: **טוב יותר**) הוא סינגל שהוקלט על ידי הזמרת הישראלית עדן אלנה. השיר יצא לאור ב-10 בדצמבר 2018, על ידי חברות התקליטים ארומה מיוזיק ואן אם סי יונייטד.

## רקע וכתיבה
השיר נכתב והולחן על ידי ג'וני גולדשטיין ורומאו טסטה והופק על ידי גולדשטיין, השיר בסגנון הרית'ם אנד בלוז.

בסמוך לצאתו כסינגל, עלה השיר לרשת הזרמת המדיה ספוטיפיי.

הסינגל עצמו זכה לסיקור מיוסי חרסונסקי אשר ציין את השיר בחיוב והעניק לו ארבעה כוכבי זהב וחצי מתוך חמישה.

## וידאו קליפ
הווידאו קליפ המלא שיצא עבור השיר, בוים על ידי ברק בכור והועלה לערוץ היוטיוב של עדן אלנה ב-10 בדצמבר 2018. בקליפ ניתן לראות את אלנה יוצאת מלימוזינת פאר, נפגשת עם בחור על צל ירח ושרה עם מיקרופון על רקע הירח בשמלה קצרה את השיר.

## מיקומי שיא

## קישורים חיצוניים

* 
* 

## הערות שוליים

קטגוריה:שירי 2018
קטגוריה:סינגלי בכורה מ-2018
קטגוריה:שירי עדן אלנה
קטגוריה:שירים באנגלית
קטגוריה:שירים שהופקו על ידי ג'וני גולדשטיין
קטגוריה:סינגלים בהוצאת NMC יונייטד אנטרטיינמנט
קטגוריה:סינגלים בהוצאת ארומה מיוזיק
סרז'יו (סרט, 2020)

**סרז'יו** הוא סרט דרמה ביוגרפי אמריקאי על דיפלומט האו"ם סרז'יו ויירה דה מלו. את הסרט ביים גרג בארקר, מתוך תסריט מאת קרייג בורטן. מככבים בו ואגנר מורה, אנה דה ארמס, גארט דילהאנט, בריאן פ. אוביין, ויל דלטון, קלמנס שיק ובראדלי ויטפורד.

הסרט הוקרן בבכורה עולמית בפסטיבל הסרטים סאנדנס ב-28 בינואר 2020 והוא הופץ ב-17 באפריל 2020 על ידי נטפליקס.

## תקציר העלילה
בזמן מלחמת עיראק, מתוקף תפקידו כנציגו המיוחד של מזכ"ל האומות המאוחדות בעיראק, סרז'יו ויירה דה מלו נשלח על מנת לייצב את המדינה לקראת העברת השלטון מידי הקואליציה הזמנית בשליטת ארצות הברית, אלא שב-19 באוגוסט 2003, מטה האומות המאוחדות בבגדד מותקף על ידי אל-קאעידה בפיגוע התאבדות וסרז'יו מוצא עצמו תחת ההריסות, נזכר במשימותיו הדיפלומטיות הקודמות, לרבות ניסיונו כמושל זמני של מזרח טימור מטעם האו"ם, הנציב העליון לזכויות אדם ואיש המשא ומתן עם קמבודיה במהלך ניסיונות הדמוקרטיזציה לאחר מלחמת האזרחים שם. על רקע שלל האירועים הוא נזכר גם ביחסיו העכורים עם שני בניו בשל הריחוק מהם בגין אופי עבודתו והתקרבותו לדיפלומטית הארגנטינאית, קרולינה.

## שחקנים ודמויות
* ואגנר מורה בתפקיד סרז'יו ויירה דה מלו, נציג מיוחד של האומות המאוחדות לעיראק
* אנה דה ארמס בתפקיד קרולינה לריירה, דיפלומטית ארגנטינאית ופעילה חברתית
* גארט דילהאנט בתפקיד ויליאם פון זהלה
* בריאן פ. אובירן בתפקיד גיל לושר, ידידו של סרז'יו, עובד האו"ם (הדמות מורכבת ממספר חברים בצוותו של סרז'יו)
* ויל דלטון בתפקיד אנדרה ולנטון
* קלמנס שיק בתפקיד גבי
* בראדלי ויטפורד בתפקיד פול ברמר, הנציב העליון של עיראק

## הפקה
ביולי 2018, הוכרז צוות השחקנים שכולל את וגנר מורה, אנה דה ארמאס, גארט דיילהאנט, בריאן פ. אוביין, וויל דלטון וקלמנס שיק, כשגרג בארקר ביים מתוך תסריט מאת קרייג בורטן, עם נטפליקס כחברת הפצה. באוקטובר 2018 הצטרף בראדלי ויטפורד לצוות.

הצילומים החלו באוגוסט 2018.

## הפצה
הסרט הוקרן בבכורה עולמית בפסטיבל הסרטים סאנדנס ב-28 בינואר 2020. הוא אמור להשתחרר להקרנות מסחריות ב-17 באפריל 2020.

## קישורים חיצוניים

## הערות שוליים

קטגוריה:נטפליקס: סרטים
קטגוריה:סרטי דרמה אמריקאיים
קטגוריה:סרטים ביוגרפיים אמריקאיים
קטגוריה:סרטים באנגלית
קטגוריה:סרטים אמריקאיים משנת 2020
קטגוריה:סרטי 2020
אורסטה קורבטה

**אורסטה קורבטה** (בספרדית: **Oreste Corbatta**; 11 במרץ 1936, דרו – 6 בנובמבר 1991) היה כדורגלן ארגנטינאי ששיחק בתקופת הזוהר בראסינג קלוב וזכה ארבע פעמיים באליפות ארגנטינה.

## קריירה
אורסטה קורבטה נולד בעיירה דרו לאב איטלקי ואם ארגנטינאית. בגיל 14 הוא התחיל לשחק במדים של אסטודיאנטס לה פלאטה. בשנת 1953 עבר לראסינג קלוב.

ב-30 באפריל 1955 עלה לראשונה למשחק של הליגה העליונה. עם הקבוצה זכה באליפות פעמיים.

בשנת 1962 הוא עבר לבוקה ג'וניורס תמורת 12 מיליון פסו. עם הקבוצה החדשה זכה באליפות פעמיים.

בשנת 1965 אורסטה קורבטה עבר לדפורטיבו אינדפנדיינטה מדיין ושיחק בקולומביה במשך שלוש שנים. בשנת 1970 הוא חזר לארגנטינה ושיחק בליגות נמוכות עד שעזב את הכדורגל בגיל 38.

במהלך הקריירה החמיץ רק 4 מ-68 בעיטות עונשין.

### נבחרת ארגנטינה
אורסטה קורבטה נכלל בסגל ארגנטינה ב-43 משחקים. היה חלק מהנבחרת שזכתה בקופה אמריקה 1957 וקופה אמריקה 1959. במהלך מונדיאל 1958 הוא הבקיע שלושה שערים.

## חיים אישיים
במהלך שנים רבות אורסטה קורבטה סבל מאלכוהוליזם. הוא התחתן 4 פעמים ונפטר מסרטן בשנת 1991. בשנת 2006 הוא נכלל בהיכל התהילה של המועדון בו גדל. אחד מרחובות העיר ליד האצטדיון נקראה על שמו.

## תארים
;ראסינג קלוב
* אליפות ארגנטינה (2): 1958, 1961
;בוקה ג'וניורס
* אליפות ארגנטינה (2): 1964, 1965
;נבחרת ארגנטינה
* קופה אמריקה (2): 1957, 1959

## קישורים חיצוניים

קטגוריה:כדורגלני בוקה ג'וניורס
קטגוריה:כדורגלני ראסינג קלוב
קטגוריה:כדורגלני נבחרת ארגנטינה
קטגוריה:כדורגלנים ארגנטינאים
קטגוריה:כדורגלני מונדיאל 1958
קטגוריה:ארגנטינאים שנולדו ב-1936
קטגוריה:נפטרים ב-1991
Superg!rl

**Superg!rl** הוא שיר באנגלית שנכתב והולחן על ידי דימיטריס קונטופולוס וקבוצת המפיקים המוזיקליים "ארקייד" ובוצע על ידי סטפניה ליבראקאקיס.

השיר נבחר לייצג את יוון באירוויזיון 2020 ברוטרדם, הולנד, במסגרת ועדת הבחירה הלאומית של רשות השידור היוונית. זהות המבצעת והשיר נחשפו ב-3 בפברואר 2020.

ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020.

## קישורים חיצוניים

## הערות שוליים

קטגוריה:שירי יוון באירוויזיון
קטגוריה:שירי אירוויזיון 2020
Madhouse

**Madhouse** (ביפנית: **株式会社マッドハウス**) הוא אולפן אנימציה יפני. האולפן נוסד בשנת 1972 על ידי עובדים לשעבר באולפני "מושי פרו".

במהלך ההיסטוריה יצרו אולפני Madhouse מספר סדרות אנימציה מוצלחות, וגם סרטים באורך מלא. הסרט הנערה שקפצה בזמן זכה בפרס הסרט הטוב ביותר בשנת 2006 בפסטיבל בקובה.

בשנת 2011 עברה החברה לשליטת Nippon TV, שהחל משנת 2014 שולטת ב-95% מהמניות.

החברה מעסיקה כ-70 עובדים.

## הפקות בולטות לאורך השנים
* אזוקי צ'אן (1998-1995)
* סאקורה לוכדת הקלפים (1998 – 2000)
* הנערה שקפצה בזמן (2006)
* בייבלייד (2001) (עונה ראשונה בלבד. עונות V-Force ו-G-Revolution הופקו בשיתוף פעולה עם ניפון אנימציה)
* מחברת המוות (2003 – 2006)
* NANA (2006)
* Claymore (2007)
* מייפל סטורי (2007 – 2008)
* סדרות האנימה של מארוול קומיקס (Marvel Anime) וביניהן איירון מן, וולברין, אקס-מן ובלייד (2011)
* Btooom! (2012)
* האנטר x האנטר (2011-2014)
* וואן פאנץ' מן (2015) (עונה ראשונה בלבד)

## קישורים חיצוניים

* 

קטגוריה:אולפני הנפשה יפניים
קטגוריה:חברות יפניות
קטגוריה:חברות אנימה
טום וג'רי: זינוק למאדים

**טום וג'רי: זינוק למאדים** (באנגלית: **Tom and Jerry: Blast Off to Mars**) הוא סרט הנפשה אמריקאי לילדים מסוגת קומדיה ופעולה, אשר מבוסס על הדמויות המונפשות "טום וג'רי" שיצרו ויליאם האנה וג'וזף ברברה עבור MGM. הסרט מסמן את יום השנה ה-65 לדמויות יחד עם הסרט "טום וג'רי: המהירים והשעירים". הסרט הופק על ידי "האחים וורנר הנפשה" ו-"Turner Entertainment", ובוים ונכתב על ידי ביל קופ. הסרט מספר על טום החתול וג'רי העכבר שטסים לאחר מרדף אל כוכב מאדים ומעורבים בפלישת חייזרים אל כדור הארץ. אורך הסרט הוא כ-75 דקות, ושפת המקור שלו היא אנגלית (הסרט דובב לשפות נוספות, ביניהן: עברית ואיטלקית).

הסרט הופץ על VHS ועל DVD ב-18 בינואר 2005. ב-5 באפריל 2011 הסרט הופץ פעם נוספת ב-Blu-ray. בישראל הסרט הופץ לראשונה בדיבוב לעברית בשנת 2005 ב-DVD.

## תקציר העלילה
לאחר המרדף הבלתי פוסק שלהם, טום החתול וג'רי העכבר טסים בטעות בחללית אל כוכב מאדים יחד עם האסטרונאוטים ביף ובאז, שם הם פוגשים חייזרית בשם פיפ ומעורבים בפלישת חייזרים אל כדור הארץ

## הדמויות והמדבבים
*ביל קופ – טום החתול
*די בראדלי בייקר – ג'רי העכבר
*קת'רין פיורה – פיפ / עיתונאית
*פרנק ולקר – ספייק
*ג'ף בנט – ד"ר גלוקמן / גרוב שומר / נשיא
*קורי בארטון – גרוב מדען / שופט / עיניים בשער
*בראד גארט – המפקד בריסטל / גרוב שומר / 
*ג'ס הארנל – באז בליסטר / גרוב גנרל / עובד
*טום קני – גרוב / גנן / גרוב שומר
*רוב פאולסן – מחשב / עובדים
*בילי ווסט – ביף ביזארד / המלך טינג /גנן
*קת' סוסי – אובו

### מדבבים בעברית
במאית הדיבוב בעברית הייתה מאיה בר שלום, ומפיקי הדיבוב בעברית היו עוזי פוקס ולבנת שעשוע.
*יובל סגל – באז בליסטר / עובד / נשיא / גרובים
*עידו מוסרי – ביף ביזארד / עובד / עיתונאי / גרובים
*יורם יוספסברג – המפקד בריסטל / גרוב מדען
*יהויכין פרידלנדר – ד"ר גלוקמן / עיתונאי / גרובים
*מאיה בר שלום – פיפ / עיתונאית / גרובים
*אלדד פריבס – המלך טינג
*אמנון וולף – גנן / עובד / גרובים
*גלעד קלטר – גנן / עובד / גרוב גנרל / גרובים
*עדי וייס – מחשב

## הסרט בישראל
הסרט הופץ לראשונה בישראל בשנת 2005 ב-DVD.

## קישורים חיצוניים

* 

קטגוריה:סרטי 2005
קטגוריה:סרטי טום וג'רי
קטגוריה:סרטים באנגלית
קטגוריה:סרטים אמריקאיים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי פעולה אמריקאיים
קטגוריה:סרטי ילדים
קטגוריה:סרטי אנימציה שיצאו ישירות בפורמט לצפייה ביתית
קטגוריה:האחים וורנר הנפשה: סרטים
מספר זומרפלד

**מספר זומרפלד** (מסומן באות **S**) הוא גודל חסר ממד שנעשה בו שימוש באנליזה של סיכה הידרודינמית כחלק מתכנון מסבים הידרודינמיים. גודל זה הוא חשוב מאוד באנליזת סיכה, שכן הוא מכיל את כל המשתנים הנדרשים בדרך כלל על ידי המתכנן. המספר קרוי על שמו של ארנולד זומרפלד.

## הגדרה
מספר זומרפלד נתון על ידי המשוואה הבאה:
: \mathrm{S} = \left( \frac{r}{c} \right)^2 \frac {\mu N}{P}

כאשר:
:S הוא מספר זומרפלד, או מספר המסב האופייני
:*r* הוא רדיוס הגל
:*c* הוא המרווח הרדיאלי
:\mu הוא הצמיגות המוחלטת של נוזל הסיכה
:*N* הוא מהירות הסיבוב של הגל ביחידות סיבובים לשנייה
:*P* הוא העומס ליחידת שטח המסב המוטל

הצד הימני של המשוואה, לפי הצורה הנ"ל, מוכר גם כמספר הרסי. ניתן אפוא להגדיר את מספר זומרפלד בצורה אלטרנטיבית, בהתבסס על מהירות זוויתית:

: \mathrm{S} = \left( \frac{r}{c} \right)^2 \frac {\mu \N}{P} =\left( \frac{r}{c} \right)^2 \frac {\mu \omega L D}{W} 

כאשר
: \omega  היא המהירות הזוויתית של הגל ביחידות rad/s
: *W* הוא העומד המופעל
: *L* אורך המסב
: *D* הוא קוטר המסב

## לקריאה נוספת

## קישורים חיצוניים
* מחשבון לחישוב מספר זומרפלד

## הערות שוליים

קטגוריה:הידרודינמיקה
קטגוריה:גדלים פיזיקליים חסרי ממדים
יהודה לוי (כדורסלן)

**יהודה לוי** הוא כדורסלן עבר ישראלי, ששיחק בהפועל רמת גן ובנבחרת ישראל.
## ביוגרפיה
לוי היה מכוכבי הפועל רמת גן בשנות ה-70, ושיחק בה משנת 1974 עד שנת 1983 - שנות השיא של הקבוצה. בכל שנותיו הקבוצה לא ירדה מהמקום הרביעי בליגה וכן רשמה מספר הופעות בגמר גביע המדינה. בשנת 1985 שיחק עוד עונה במדי הפועל קריית גת, ולאחריה הפסיק לשחק בליגה הבכירה.

לוי מדורג במקום ה-6 בקלעי כל הזמנים של הפועל רמת גן עם 1,090 נקודות ב-140 משחקים - ממוצע של 7.8 נקודות למשחק.

כן רשם לוי רשם 16 הופעות בנבחרת ישראל. כמו כן בשנת 1976 שיחק בנבחרת פיקוד הצפון באליפות צה"ל בכדורסל.

בנו הוא כדורסלן הפועל אילת יהונתן לוי.

## קישורים חיצוניים
* פרופיל באתר מנהלת הליגה בכדורסל

## הערות שוליים

קטגוריה:כדורסלני הפועל רמת גן
קטגוריה:כדורסלני נבחרת ישראל
טום וג'רי: אגדת מפצח האגוזים

**טום וג'רי: אגדת מפצח האגוזים** (באנגלית: **Tom and Jerry: A Nutcracker Tale**) הוא סרט הנפשה אמריקאי לילדים מסוגת קומדיה ופעולה, אשר מבוסס על הדמויות המונפשות "טום וג'רי" שיצרו ויליאם האנה וג'וזף ברברה עבור MGM ועל הבלט "מפצח האגוזים" של פיוטר איליץ' צ'ייקובסקי. הסרט הופק על ידי "האחים וורנר הנפשה" ו-"Turner Entertainment", ובוים ונכתב על ידי ספייק ברנדט וטוני קרוון. הסרט מספר על טום החתול וג'רי העכבר נכנסים לתוך עלילת הבלט המפורסם "מפצח האגוזים". אורך הסרט הוא כ-47 דקות, ושפת המקור שלו היא אנגלית (הסרט דובב לשפות נוספות, ביניהן: עברית ואיטלקית). זהו סרטו האחרון של ג'וזף ברברה אשר נפטר ב-18 בדצמבר 2006.

הסרט הופץ על DVD ב-2 באוקטובר 2007. בישראל הסרט הופץ לראשונה בדיבוב לעברית בשנת 2007 ב-DVD.

## תקציר העלילה
טום החתול וג'רי העכבר נכנסים לתוך עלילת הבלט המפורסם "מפצח האגוזים" בו הבמה משתנה לארץ מושלגת יפהפייה והצעצועים מתעוררים לחיים, ביניהם: נלי סוסת הפוני, השדון פולי והבלרינה מתיבת המוזיקה איתה ג'רי רוקד. אולם החתולים חוטפים את הבלרינה ואת כל הצעצועים, כעת ג'רי יחד עם חבריו טאפי ונלי ופולי מחפשים את בונה הצעצועים על מנת לשחררם מפני טום והחתולים.

## הדמויות והמדבבים
* וויל האנה (לא רשום בקרדיט) - טום החתול / ג'רי העכבר
* שנטל סטראנד - טאפי
* איאן ג'יימס קורלט - פולי
* קת'לין בארר - נלי
* טרה סטרונג - בלרינה
* ג'רי צ'וק - מלך החתולים
* טרבור דאבאל - לאקי
* ריצ'רד ניומן - בונה הצעצועים
* מארק אוליבר - ד"ר מלוולנט
* מייקל דונובן - דמויות שונות

#### גרסה עברית
הדיבוב בוים על ידי עמיחי בר-טוב, והופק על ידי אסנת סדן. הדיבוב הוקלט באולפני אלרום.
* שמחה ברבירו - טום / בוץ' (קול 2) / חתולים
* מיכל מוכתר - בלרינה
* עינת גליקסמן - טאפי
* יהונתן מגון - פולי
* הדר שחף-מעיין - נלי
* מולי שולמן - מלך החתולים
* גלעד קלטר - לאקי / מר ואלוולנט / חתולים
* יורם יוספסברג - בוץ' (קול ראשון) / חתולים
* אלברט כהן - בונה הצעצועים
* סיון שביט - דמויות שונות

## הסרט בישראל
הסרט הופץ לראשונה בישראל בשנת 2007 ב-DVD.

## קישורים חיצוניים

* 

קטגוריה:סרטי 2007
קטגוריה:סרטי טום וג'רי
קטגוריה:סרטים באנגלית
קטגוריה:סרטים אמריקאיים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי פנטזיה אמריקאיים
קטגוריה:סרטי הרפתקאות אמריקאיים
קטגוריה:סרטי ילדים
קטגוריה:סרטי חג המולד
קטגוריה:ניו יורק בקולנוע
קטגוריה:האחים וורנר הנפשה: סרטים
קטגוריה:סרטי אנימציה שיצאו ישירות בפורמט לצפייה ביתית
קטגוריה:אגוז בתרבות